KECK WITH] TEXT AND TRANSLATION 847 
A i ka hapai hou ana o Malaekahana i ke keiki, o ka lima ia, a 
kokoke i na la hanau, hele aku la kela a imua o ke Kahuna, a olelo 
aku la, “FE! auhea oe? .E nana mai oe i keia opu o’u e hapai nei, 
no ka mea, ua pauaho ae nei hoi i ka pau o na keiki i ka make i ka 
pakela pepehi a ke kane, aha ae nei a maua keiki, aha no i ka make; 
nolaila, e nana mai oe i keia opu o’u e hapai nei, ina i ike oe he 
kaikamahine, e omilomilo ae au, oiai aole i hookanaka ae ke keiki. 
Aka hoi, ina i ike mai hoi oe i keia opu o’u e hapai nei a he keikikane, 
aole ana.” 
Alaila, olelo mai ke Kahuna ia Malaekahana, “O hoi, a kokoke 
i ko la hanau, alaila, hele mai oe 1 o’u nei, 1 nana aku au i keia 
hapai ana.” 
A kokoke i na Ja hanau, i ka malama o Ikuwa, i na la kapu heiau, 
hoomanao ae la o Malaekahana i ke kaucha a ke Kahuna. Ia ianei 
e nahunahu ana, hele aku la keia imua o ke Kahuna, me ka olelo aku, 
“T hele mai nei au ma ke kauoha a ke Kahuna, no ka mea, ke 
hoomaka mai nei ka nahunahu hanau keiki ana; nolaila, ano oe e 
nana mai oe i kuu keiki e hapai nei.” 
Ia Malaekahana me ke Kahuna e kamailio ana no keia mau mea, 
alaila, hai aku la ke Kahuna i kana olelo ia Malaekahana, “ E hailona 
alcu au ia oe, ma ka mea a’u e noi aku ai, e haawi mai oe.” 
Ja manawa, nonoi aku la ke Kahuna ia Malaekahana e haawi mai 
1 kekahi lima imua o ke alo o ke Kahuna, e like no me ka hailona 
mau o keia lahui, ma ka lima no nae ana e makemake ai e haawi aku 
imua o ke Kahuna. 
~ Ta manawa a ke Kahuna i noi aku ai i kekahi lima, haawi mai la 
o Malaekahana i ka lima hema, me ka hoohuliia o ke alo o ka lima 
iluna. Alaila, hai aku la ke Kahuna i ka hailona i ku i kana ike, 
“ hanau hou ana no oe he kaikamahine, no ka mea, ua haawi mai 
nei oe i kou lima hema ia’u, me ka huli nae o ke alo o ka lima iluna.” 
A, no keia olelo a ke Kahuna, kaumaha loa iho Ia ka naau o 
Malaekahana, no ka mea, ua kumakena mau kela i ka pepehi mau 
a kana kane 1 na keiki mua; nolaila, noi aku la o Malekahana i ke 
Kahuna e noonoo mai 1 mea e pono ai ka wahine, a e ola ai hoi ke 
keiki. 
Alaila, hai aku la ke Kahuna i kana mau olelo ia Malaekahana, 
“K hoi oe a ka hale, ina e hiki i ka wa e aneane hanau ai, alaila ea, 
e ono ae oe i ka ohua, me ka olelo aku ia Kahauokapaka, nana ponoi 
no e lawai-a, o ka i-a ponoi no e loaa ana ma kona lima oia kau i-a 
e ono ai; no ka mea, he kanaka puni kaalauohua hoi ko kane, i lilo 
ai kela 1 ka lawai-a, ike ole ia 1 kou hanau ana, a ina e hanau ae, 
alaila, na’u e malama ke keiki, i hoi mai ia ua lilo ia’u ke keiki, a ina 
e niuau mai, hai aku oe he heiki alualu, alaila pau wale.” 
